ทุนสำรองประเทศเพิ่ม200ล้านเหรียญฯ
ธปท.เผยทุนสำรองประเทศเพิ่ม 200 ล้านเหรียญสหรัฐ  คาดทยอยแทรกแซงค่าเงินบาทเพื่อให้เคลื่อนไหวตามสกุลภูมิภาค
12 เม.ย. 2556

ธปท.เผยทุนสำรองประเทศเพิ่ม 200 ล้านเหรียญสหรัฐ  คาดทยอยแทรกแซงค่าเงินบาทเพื่อให้เคลื่อนไหวตามสกุลภูมิภาค 
ธนาคารแห่งประเทศไทย(ธปท.) รายงานฐานะเงินทุนสำรองระหว่างประเทศของ ล่าสุด ณ วันที่ 5 เม.ย. ปีนี้ ว่า อยู่ที่ระดับ 1.780 แสนล้านเหรียญสหรัฐ หรือประมาณ 5.214 ล้านล้านบาท เพิ่มขึ้น 200 ล้านเหรียญสหรัฐ หรือประมาณ 5,800 ล้านบาท หากคิดอัตราแลกเปลี่ยนปัจจุบันที่ระดับ 29 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.778 แสนล้านเหรียญสหรัฐ หรือประมาณ 5.210 ล้านล้านบาท 
ด้านฐานะซื้อเงินตราต่างประเทศล่วงหน้าสุทธิ (Forward ) อยู่ที่ระดับ 2.35 หมื่นล้านเหรียญสหรัฐ ลดลง 200 ล้านเหรียญสหรัฐ จากสัปดาห์ก่อนห้นาอยู่ที่ 2.37 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิ ซึ่งรวมทุนสำรองฯในปัจจุบันและForward แล้วอยู่ที่ระดับ 2.015 แสนล้านเหรียญสหรัฐ
ทั้งนี้ คาดว่าทุนสำรองที่เพิ่มขึ้นเล็กน้อย มาจากธปท.ทยอยเข้าแทรกแซงค่าเงินบาทแข็ง ผ่านการเข้าซื้อเงินเหรียญสหรัฐโดยตรงในตลาดส่งมอบทันที (Spot) เพื่อเก็บสะสมในทุนสำรอง ขณะเดียวกันก็ลดการแทรกแซงผ่านตลาดซื้อขายล่วงหน้า(Swap)ลดในสัดส่วนที่ใกล้เคียงกัน เพื่อปล่อยให้กลไกลตลาดทำงานตามปกติ หลังเงินบาทค่อนปรับแข็งค่าลดลงและไปในทิศทางเดียวกับสกุลในภูมิภาค โดยกลับมาเคลื่อนไหวเหนือระดับ 29  บาทต่อเหรียญสหรัฐได้ 
สำหรับฐานเงินหรือเงินสดหมุนเวียนในมือภาคเอกชนและเงินฝากของสถาบันการเงิน ที่ธปท.ในปัจจุบันอยู่ที่ 1.446 ล้านล้านบาท เพิ่มขึ้นจากสัปดาห์ก่อนที่ 1.432 ล้านล้านบาท โดยปริมาณเงินเพิ่มขึ้นตามความต้องการจับจ่ายใช้สอยในช่วงวันหยุดสงกรานต์